stanford-oval/wikipedia huggingface dataset:
สุรจิต จารุเศรนี
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2503 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2502 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2504 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2484 –  เหรียญชัยสมรภูมิ สงครามอินโดจีน (ช.ส.)
พ.ศ. 2508 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2477 –  เหรียญพิทักษ์รัฐธรรมนูญ (พ.ร.ธ.)
พ.ศ. 2486 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2486 –  เหรียญช่วยราชการเขตภายใน การรบสงครามมหาเอเชียบูรพา (ช.ร.)
พ.ศ. 2485 –  เหรียญจักรมาลา (ร.จ.ม.)
พ.ศ. 2489 –  เหรียญรัตนาภรณ์ รัชกาลที่ 8 ชั้นที่ 3 (อ.ป.ร.3)
พ.ศ. 2500 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

เกาหลีใต้ :
พ.ศ. 2503 –  เครื่องอิสริยาภรณ์กิตติคุณฝ่ายทหาร ชั้นที่ 2 ประดับดาวทอง
เดนมาร์ก :
พ.ศ. 2505 –  เครื่องราชอิสริยาภรณ์แดนเนอโบร ชั้นที่ 1
เบลเยียม :
พ.ศ. 2505 –  เครื่องราชอิสริยาภรณ์เลออปอล ชั้นที่ 1
สโมสรฟุตบอลนครสวรรค์

สโมสรฟุตบอลนครสวรรค์ เป็นสโมสรฟุตบอลในประเทศไทยโดยเป็นทีมจากจังหวัดนครสวรรค์ โดยปัจจุบันได้เล่นอยู่ในไทยแลนด์ เซมิโปรลีก โซนภาคเหนือ
ประวัติสโมสร > ยุคก่อนระบบลีก

สโมสรฟุตบอลจังหวัดนครสวรรค์ เริ่มส่งทีมเข้าร่วมแข่งขันในการแข่งขัน กีฬาแห่งชาติ ฟุตบอลไทยแลนด์คัพ และ กีฬาเยาวชนแห่งชาติ มาอย่างยาวนาน โดยในระดับเยาวชนจะใช้ชื่อ ทีมเยาวชนนครสวรรค์ ซึ่งเคยได้รับตำแหน่งรองชนะเลิศ ฟุตบอลเยาวชนแห่งประเทศไทย ปี 2521, ชนะเลิศ กีฬาฟุตบอลเยาวชนระดับภูมิภาค ปี 2526 และในระดับบุคคลทั่วไป ในช่วงที่ไม่มีระบบการแข่งขันฟุตบอลอาชีพ สโมสรฟุตบอลที่เป็นตัวแทนของจังหวัดนครสวรรค์ บางครั้งก็ส่งในนาม สมาคมกีฬาจังหวัดนครสวรรค์ หรือ ส่งร่วมกับ สมาคมสโมสรอื่นๆ ในจังหวัด โดยเฉพาะ สมาคมสโมสรถาวรฟาร์ม โดยส่งทีมเข้าร่วมแข่งขันทั้งใน กีฬาแห่งชาติ, ไทยแลนด์ คัพ
โดยในสมัยก่อน ทีมที่เป็นตัวแทนของจังหวัด จะมีฉายาที่เป็นที่รู้จักกันทั่วไปว่า "สิงห์เหนือ" เนื่องจากใช้โลโก้ "ไลอ้อน แมน" ติดที่หน้าอกเสื้อแข่ง ซึ่งถือว่าเป็นโลโก้อย่างเป็นทางการของทีมจังหวัดที่ทำให้คนรู้จักทีมฟุตบอลของจังหวัดมากขึ้น และกลายเป็นรากฐานตราสัญลักษณ์ของทีมในการแข่งขัน โปรลีก และอีกทั้งยังมีอิทธิพลต่อการตั้งชื่อกลุ่มแฟนคลับของสโมสร คือ "สิงโตแดง แฟนคลับ"
อนึ่ง สิงโตแดง แฟนคลับยังมีวัฒนธรรมการเชียร์ฟุตบอลแบบเดิมที่สืบทอดกันมาใน แฟนฟุตบอลนครสวรรค์ นั่นคือ "เชียร์ทุกสโมสรที่เป็นสโมสรฟุตบอลตัวแทนของจังหวัดนครสวรรค์" จึงทำให้ ยังเป็นแฟนคลับของ สโมสรฟุตบอลปากน้ำโพ เอ็นเอสอาร์ยู, สมาคมสโมสรถาวรฟาร์ม, สมาคมสโมสร ส. จันทะพิงค์ ฯลฯ อีกด้วย
ต่อมา ในฤดูกาล 2555 สโมสรปากน้ำโพ เอ็นเอสอาร์ยู ได้ย้ายจาก โซนกรุงเทพฯและปริมณฑล มาแข่งขันใน โซนภาคเหนือ แฟนคลับกลุ่มหนึ่งจึงได้แยกตัวออกไปสร้างกลุ่มแฟนคลับของสโมสรอย่างเป็นเอกเทศ
ประวัติสโมสร > ยุค โปรลีก

ต่อมาทาง การกีฬาแห่งประเทศไทย และ สมาคมฟุตบอลแห่งประเทศไทย ในพระบรมราชูปถัมภ์ ได้มีการจัดการแข่งขัน โปรวินเชียลลีก และทางทีมจังหวัด ก็ได้รับเชิญเข้าร่วมการแข่งขัน ร่วมกับ ทีมจังหวัดเชียงใหม่ โดยเข้าร่วมการแข่งขันตั้งแต่ ฤดูกาล 2542/43 โดยได้รับความร่วมมือจาก สมาคมกีฬาจังหวัดนครสวรรค์ และ สมาคมสโมสรถาวรฟาร์ม โดยใช้ชื่อ ทีมสมาคมกีฬาจังหวัดนครสวรรค์
ต่อมาเมื่อฝ่ายจัดการแข่งขันฯ มีดำริในการสร้างอัตลักษณ์และปรับปรุงทีมให้มีความเป็นสากลมากขึ้นใน ฤดูกาล 2546 ทางฝ่ายจัดการแข่งขันฯ เลยให้ชื่อทีมว่า นครสวรรค์ ไลออนส์ มีตราสัญลักษณ์สโมสรอย่างเป็นทางการ และมีฉายาว่า สิงโตแดง (Red Lions) เพื่อให้สอดคล้องกับชื่อสโมสร โดยในระหว่างที่เข้าร่วมการแข่งขัน ทีมถือเป็นสโมสรที่ประสบความสำเร็จสูงสุดทีมหนึ่ง โดยชนะเลิศการแข่งขัน ถึง 2 ครั้งใน ฤดูกาล 2543/44 และ ฤดูกาล 2546 นอกจากนี้ยังได้รับตำแหน่งรองชนะเลิศใน ฤดูกาล 2547
ประวัติสโมสร > ยุคปัจจุบัน

ต่อมาทาง สมาคมฟุตบอลแห่งประเทศไทย ในพระบรมราชูปถัมภ์ และ การกีฬาแห่งประเทศไทย ได้มีนโยบายในการรวมลีกเข้าด้วยกัน โดยที่ทีมซึ่งจบอันดับ 4 ได้ถูกจัดให้แข่งในระดับ ดิวิชั่น 1 2550 สโมสรจึงได้เปลี่ยนชื่อเป็น สโมสรฟุตบอลจังหวัดนครสวรรค์ เพื่อเป็นรากฐานในการยกระดับสโมสรสู่ระดับอาชีพ นอกจากนี้ยังออกแบบโลโก้สโมสรให้มีความสวยงามมากขึ้น แต่ผลงานกลับตกต่ำลงอย่างมาก โดย ฤดูกาล 2550 สโมสรจบในอันดับ 7 ของสาย บี จาก 12 สโมสร รอดการตกชั้นอย่างหวุดหวิด และเมื่อจบ ฤดูกาล 2551 สโมสรจบอันดับ 15 จาก 16 สโมสร จึงตกชั้นสู่ดิวิชั่น 2 แต่ก็ยังได้สิทธิ์ลงทำการแข่งขันต่อ เหตุเพราะ สโมสรกรมสวัสดิการทหารบก ได้ตัดสินใจถอนทีมออกแต่สโมสรกลับทำผลงานได้ไม่ดีนัก โดยจบอันดับที่ 16 ซึ่งเป็นอันดับสุดท้าย และ และเสียประตูถึง 122 ประตู มีเพียง 9 คะแนนจากการแข่งขัน 30 นัด และตกสู่ ดิวิชั่น 2 ในที่สุด
จากความล้มเหลวในฤดูกาล 2552 ในฤดูกาล พ.ศ. 2553 นครสวรรค์ เอฟซีจึงปฏิรูปสโมสรอีกครั้ง โดยการสร้างระบบการจัดการแบบมืออาชีพขึ้นใหม่ มีการประสานงานกับกลุ่มสิงโตแดง แฟนคลับมากขึ้น และยังเปลี่ยนโลโก้สโมสรให้มีความน่าเกรงขามมากขึ้นตามความเชื่อของคนจีน ในปัจจุบันทีมนครสวรรค์ เอฟซียังเป็นสโมสรฟุตบอลกึ่งอาชีพ
ประวัติตราสโมสรนครสวรรค์
(ยุคไทยแลนด์ คัพ)
(2546 – 2550 ; ยุคโปรลีก)
(2551 – 2553 ; ยุคดิวิชั่น 1)
(2554 - ปัจจุบัน)
สี่แควดาร์บี้

ตั้งแต่มีระบบลีกอาชีพใน พ.ศ. 2542 สโมสรฟุตบอลจังหวัดนครสวรรค์ และสโมสรฟุตบอลปากน้ำโพ เอ็นเอสอาร์ยูไม่เคยแข่งขันในลีกเดียวกันเลย จนกระทั่งในฤดูกาล 2555 สโมสรฟุตบอลปากน้ำโพ เอ็นเอสอาร์ยู ได้ย้ายเข้ามาแข่งขันในลีกภูมิภาค ดิวิชั่น 2 กลุ่มภาคเหนือ จึงทำให้เกิดการแข่งขันดาร์บี้แมทช์ขึ้นเป็นครั้งแรก ในวันที่ 4 มีนาคม 2555 โดยการแข่งขันนี้ยังไม่มีชื่อเรียกอย่างเป็นทางการ แต่ว่ามีการเรียกขานกันในหมู่แฟนคลับว่า "สี่แควดาร์บี้" แต่ก็มีอีกส่วนหนึ่งเรียกว่า เจ้าพระยาดาร์บี้ ด้วย ในฤดูกาล 2556 สโมสรฟุตบอลปากน้ำโพ เอ็นเอสอาร์ยูย้ายไปแข่งขันในกรุงเทพฯ และภาคกลาง ดาร์บี้แมชท์ในการแข่งขันที่เป็นทางการจึงยุติลง
| ครั้งที่ | วัน/เดือน/ปี | การแข่งขัน | สโมสรเหย้า | สโมสรเยือน | ผลการแข่งขัน | ผู้ทำประตู |
| --- | --- | --- | --- | --- | --- | --- |
| 1 | 4 มีนาคม 2555 | ลีกภูมิภาค ดิวิชั่น 2 | นครสวรรค์ | ปากน้ำโพ |  1 - 0  | 1 - 0   ปิยะพงษ์ ภูฆัง  |
| 2 | 1 กรกฎาคม 2555 | ลีกภูมิภาค ดิวิชั่น 2 | ปากน้ำโพ | นครสวรรค์ |  1 - 0  | 1 - 0   ฌิอัทชู จูลส์ 'บรีซ'   |
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
รายชื่อหัวหน้าผู้ฝึกสอน

| ช่วงเวลา (พ> ศ.) | ชื่อ-สกุล |
| --- | --- |
2542 - 2551:  เกรียงสิทธิ์ หนุ่มรักชาติ
2551 - เมษายน 2554:  เทวินทร์ ศรีวารี
พฤษภาคม 2554 - มกราคม 2555:  วัฒนา เกียรติศิริ
กุมภาพันธ์ 2555 - มีนาคม 2555:  ธนานุวัฒน์ มธุรส
มีนาคม 2555 - มีนาคม 2556:  สมเจตน์ รอดนารายณ์
มีนาคม 2556 - พฤษภาคม 2556:  นิรัติศัย พรหมศร
อดีตผู้เล่นคนสำคัญ

ยุคก่อนระบบลีกอาชีพ
| ผู้เล่น | ผลงานในอดีตที่โดดเด่น |
| --- | --- |
 ประทีป ปานขาว:  ทีมชาติไทย
 สะสม พบประเสริฐ:  ทีมชาติไทย
 วิฑูรย์ กิจมงคลศักดิ์:  ทีมชาติไทย
 ประทีป  ศรีวารี:  ดาวซัลโวรองแชมป์เยาวชนแห่งประเทศไทย พ.ศ. 2521
 วิทยา วาจาบัณฑิต:  นักฟุตบอล  อดีตหัวหน้าผู้ฝึกสอนนักฟุตบอลเยาวชนจังหวัดนครสวรรค์  อดีตหัวหน้าผู้ฝึกสอน สมาคมสโมสรถาวรฟาร์ม  อดีตหัวหน้าผู้ฝึกสอน สโมสรฟุตบอลปากน้ำโพ เอ็นเอสอาร์ยู

ยุคระบบลีกอาชีพ
| ผู้เล่น | ผลงานในอดีตที่โดดเด่น |
| --- | --- |
 เสนาะ โล่งสว่าง:  ทีมชาติไทย  แชมป์โปรลีก
 ทนงศักดิ์ พรมดาด:  เยาวชนทีมชาติไทย  ดาวซัลโวไทยลีกดิวิชัน 1 2551
 สมภพ นิลวงษ์:  ทีมชาติไทย  แชมป์โปรลีก
 ใหญ่ นิลวงษ์:  แชมป์โปรลีก
 อานนท์ บุษผา:  ชนะเลิศ กีฬาเยาวชนแห่งชาติ ครั้งที่ 22  ดาวซัลโวของสโมสรหลายสมัย
 สัญญา พวงจันทร์:  อดีตกัปตันทีมชุดไทยลีกดิวิชั่น 1
 ศราวุธ มาสุข:  ทีมชาติไทย
ผลงาน

ยุคก่อนระบบลีก
| ฤดูกาล/พ> ศ. | การแข่งขัน | ผลงาน |
| --- | --- | --- |
| 2527 | ไทยแลนด์ คัพ ถ้วยพระราชทาน ประเภท ค. | ชนะเลิศ รองชนะเลิศ |
| 2528 | ถ้วยพระราชทาน ประเภท ค. | ชนะเลิศ |
| 2529 | กีฬาแห่งชาติ | รองชนะเลิศ |
| 2532 | ไทยแลนด์ คัพ | ชนะเลิศ |

ยุคโปรลีก
| ฤดูกาล/พ> ศ. | การแข่งขัน | ผลงาน |
| --- | --- | --- |
| 2542/43 | โปรวินเชียล ลีก | อันดับ 5 |
| 2544 | โปรวินเชียล ลีก | ชนะเลิศ |
| 2545 | โปรวินเชียล ลีก | อันดับ 3 รอบสุดท้าย (ชนะเลิศรอบแรก สาย เอ) |
| 2546 | โปรวินเชียล ลีก | ชนะเลิศ |
| 2547 | โปรวินเชียล ลีก | รองชนะเลิศ |
| 2548 | โปรวินเชียล ลีก | อันดับ 4 |
| 2549 | โปรเฟสชันนัล ลีก | อันดับ 4 |

ยุคระบบลีกอาชีพ
| ฤดูกาล/พ> ศ. | การแข่งขัน | ผลงาน |
| --- | --- | --- |
| 2550 |  ไทยลีก ดิวิชั่น 1 |  อันดับ 7 สาย บี |
| 2551 |  ไทยลีก ดิวิชั่น 1 |  อันดับ 15 |
| 2552 |  ไทยลีก ดิวิชั่น 1  เอฟเอคัพ |  อันดับ 16 (ตกชั้นสู่ลีกภูมิภาค ดิวิชั่น 2 กลุ่มภาคเหนือ)  รอบ 32 ทีมสุดท้าย |
| 2553 |  ลีกภูมิภาค ดิวิชั่น 2  เอฟเอคัพ  ลีกคัพ |  อันดับที่ 6  รอบแรก  ไม่เข้าร่วมแข่งขัน |
| 2554 |  ลีกภูมิภาค ดิวิชั่น 2  เอฟเอคัพ  ลีกคัพ |  อันดับที่ 5  ไม่เข้าร่วมแข่งขัน  รอบ 64 ทีม |
| 2555 |  ลีกภูมิภาค ดิวิชั่น 2  เอฟเอคัพ  ลีกคัพ |  อันดับที่ 4  ไม่เข้าร่วมแข่งขัน  รอบสอง |
| 2556 |  ลีกภูมิภาค ดิวิชั่น 2  เอฟเอคัพ  ลีกคัพ |  อันดับที่ 6  ไม่เข้าร่วมแข่งขัน  รอบคัดเลือก |
| 2561 |  ไทยลีก 4  เอฟเอคัพ  ลีกคัพ |  อันดับที่ 6 โซนภาคเหนือ (ตกชั้น)  ไม่เข้าร่วมแข่งขัน  รอบคัดเลือกรอบสอง |
| 2562 |  ไทยแลนด์ อเมเจอร์ลีก  เอฟเอคัพ  ลีกคัพ |  อันดับที่ 3 กลุ่มบี รอบมินิลีก โซนภาคเหนือตอนล่าง  ไม่เข้าร่วมแข่งขัน  ไม่เข้าร่วมแข่งขัน |
| 2565 |  ไทยแลนด์ อเมเจอร์ลีก |  รอบรองชนะเลิศ โซนภาคเหนือตอนล่าง |
| 2566 |  ไทยแลนด์ เซมิโปรลีก |  อันดับที่ 3 โซนภาคเหนือ |
แหล่งข้อมูลอื่น

สถานีย่อยฟุตบอล
สโมสรฟุตบอลนครสวรรค์ ที่เฟซบุ๊ก
สนามกีฬาจังหวัดนครสวรรค์ สนามเหย้าของสโมสร
โรงเรียนสวนกุหลาบวิทยาลัย นนทบุรี

| โรงเรียนสวนกุหลาบวิทยาลัย นนทบุรี> ที่ตั้ง |
| --- | --- |

เลขที่ 51/4 หมู่ที่ 5 ถนนติวานนท์ ตำบลปากเกร็ด อำเภอปากเกร็ด จังหวัดนนทบุรี 11120
พิกัด: 13°54′37.1″N 100°30′42.4″E﻿ / ﻿13.910306°N 100.511778°E﻿ / 13.910306; 100.511778
ข้อมูล
ชื่อเดิม: โรงเรียนสวนกุหลาบวิทยาลัย 2 (ผาสุก มณีจักร)
ประเภท: โรงเรียนรัฐบาล
คติพจน์: สุวิชาโน ภวํ โหติ (ผู้รู้ดีเป็นผู้เจริญ)
สถาปนา: 30 มีนาคม พ.ศ. 2521 (46 ปี)
ผู้ก่อตั้ง:  • ผาสุก มณีจักร  • เง็ก มณีจักร  • สุวรรณ จันทร์สม  • กว้าง รอบคอบ
เขตการศึกษา: เขตพื้นที่การศึกษามัธยมศึกษานนทบุรี
หน่วยงานกำกับ: สำนักงานคณะกรรมการการศึกษาขั้นพื้นฐาน
รหัส: 1012230163
ผู้อำนวยการโรงเรียน: ดร.จรุญ จารุสาร
ระดับปีที่จัดการศึกษา: มัธยมศึกษาปีที่ 1–6
เพศ: สหศึกษา
ภาษาที่ใช้เป็นสื่อการสอน:  • ไทย  • อังกฤษ
สี:   ชมพู   ฟ้า
เพลง: "มาร์ชชมพูฟ้า", "มาร์ชสวนนนท์"
เว็บไซต์: www.skn.ac.th
โรงเรียนสวนกุหลาบวิทยาลัย นนทบุรี เป็นโรงเรียนมัธยมศึกษาขนาดใหญ่พิเศษ ประเภทสหศึกษา ในเครือสวนกุหลาบวิทยาลัย ลำดับที่สอง สังกัดสำนักงานเขตพื้นที่การศึกษามัธยมศึกษานนทบุรี สำนักงานคณะกรรมการการศึกษาขั้นพื้นฐาน กระทรวงศึกษาธิการ
กรมสามัญศึกษา (ปัจจุบันคือสำนักงานคณะกรรมการการศึกษาขั้นพื้นฐาน) ได้รับบริจาคที่ดินจากนายผาสุกและนางเง็ก มณีจักร สองสามีภรรยาคหบดีชาวอำเภอปากเกร็ด ที่มีความประสงค์ให้สร้างโรงเรียนในเครือสวนกุหลาบวิทยาลัย บนพื้นที่ดังกล่าว จึงเกิดการประสานงานจัดตั้งขึ้น เมื่อวันที่ 30 มีนาคม พ.ศ. 2521 เดิมให้ชื่อไว้ว่า “โรงเรียนสวนกุหลาบวิทยาลัย ๒ (ผาสุก มณีจักร)” และมอบหมายให้ผู้อำนวยการโรงเรียนสวนกุหลาบวิทยาลัย รักษาราชการในตำแหน่งอาจารย์ใหญ่ของโรงเรียน จนถึงปลายปีถัดมา จึงเปลี่ยนชื่อโรงเรียน เป็นชื่อที่ใช้อยู่ในปัจจุบัน และในปีเดียวกัน นางอัมพา แสนทวีสุข ได้รับการแต่งตั้งให้เป็นอาจารย์ใหญ่คนแรก และเลื่อนฐานะขึ้นเป็นผู้อำนวยการคนแรกของโรงเรียนฯ ในเวลาต่อมา
โรงเรียนสวนกุหลาบวิทยาลัย นนทบุรี ได้รับพระมหากรุณาธิคุณจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเปิด อาคารเรียน “สธ ๑, สธ ๒ และ สธ ๓” เมื่อกลางปี พ.ศ. 2525 และปลายปี พ.ศ. 2529 ตามลำดับ รวมทั้งพระบรมราชานุสาวรีย์ พระบาทสมเด็จพระจุลจอมเกล้าเจ้าอยู่หัว เมื่อกลางปี พ.ศ. 2555 ตลอดจนโปรดเกล้าฯ พระราชทานนามอาคารเรียน “สธ ๔” และอาคารหอประชุม “สิรินธราลัย” ด้วย นอกจากนี้ โรงเรียนฯ ยังได้รับรางวัลสถานศึกษาพระราชทาน ประจำปีการศึกษา 2532 และ 2544 และในปี พ.ศ. 2541 นักเรียนของโรงเรียนฯ ยังได้รับรางวัลเหรียญทองแดง จากการเข้าร่วมการแข่งขันฟิสิกส์โอลิมปิก ที่ประเทศอิตาลี ในฐานะผู้แทนประเทศไทย ขณะที่นักกีฬาของโรงเรียนฯ ได้รับรางวัลเหรียญทอง ในฐานะผู้แทนทีมชาติไทย จากการเข้าร่วมการแข่งขันวอลเลย์บอลชายหาด ในการแข่งขันกีฬาเอเชียนเกมส์ ครั้งที่ 13 อีกด้วย
สัญลักษณ์ประจำโรงเรียน > หลวงพ่อสวนกุหลาบ

เนื่องในโอกาส ครบรอบ 100 ปี โรงเรียนสวนกุหลาบวิทยาลัย ได้ร่วมกับ สมาคมศิษย์เก่าสวนกุหลาบวิทยาลัย ในพระบรมราชูปถัมภ์ ดำเนินการจัดสร้างพระพุทธรูปหลวงพ่อสวนกุหลาบจำลองขึ้น  และทางโรงเรียนได้รับหลวงพ่อสวนกุหลาบจำลององค์ดังกล่าว จากการอุปการะของ คุณบุญมา และคุณไพเราะห์ พึ่งทอง โดยจัดพิธีอัญเชิญมาประดิษฐานยังโรงเรียน เมื่อวันที่ 4 กุมภาพันธ์ พ.ศ. 2525
ต่อมา เมื่อวันที่ 28 พฤศจิกายน พ.ศ. 2542 นายโอฬาร อัศวฤทธิกุล ร่วมกับ โรงเรียนสวนกุหลาบวิทยาลัย ได้ทำพิธีพุทธาภิเษกเททองหล่อหลวงพ่อสวนกุหลาบ เนื่องในวโรกาสมหามงคลเฉลิมพระชนมพรรษา 6 รอบ โดยมีขนาดหน้าตักกว้าง 19 นิ้ว เพื่อมอบให้กับโรงเรียนในเครือสวนกุหลาบวิทยาลัย สำหรับเป็นพระพุทธรูปประจำโรงเรียน
ในวันที่ 9 พฤศจิกายน พ.ศ. 2543 นายสุโข วุฑฒิโชติ ผู้อำนวยการโรงเรียนในขณะนั้น พร้อมด้วยคณาจารย์ และนักเรียน ได้จัดกระบวนอัญเชิญหลวงพ่อสวนกุหลาบมาประดิษฐานชั่วคราว ณ ห้องผู้อำนวยการ เมื่อหอพระจัดสร้างเสร็จสมบูรณ์ จึงได้อัญเชิญหลวงพ่อสวนกุหลาบมาประดิษฐาน ณ หอพระหน้าโรงเรียน เมื่อวันที่ 18 พฤศจิกายน พ.ศ. 2543
สัญลักษณ์ประจำโรงเรียน > พระพุทธรูป ปาง 25 พุทธศตวรรษ

นางดุษฎี พงศ์ศาสตร์ อดีตผู้อำนวยการโรงเรียน มีดำริให้จัดสร้างพระพุทธรูปปางลีลา ในพุทธลักษณะใกล้เคียงกับพระศรีศากยะทศพลญาณ ประธานพุทธมณฑลสุทรรศน์ขึ้น เพื่อประดิษฐานบริเวณหน้าโรงเรียน เพื่อเป็นศูนย์รวมจิตใจของบุคลากรภายในโรงเรียน
เมื่อองค์พระจัดสร้างเสร็จสมบูรณ์แล้ว จึงได้ขนานนามว่า พระพุทธรูปปาง 25 พุทธศตวรรษ มีความหมายว่า พระพุทธรูปอันสร้างเป็นที่ระลึก ในโอกาสที่พระพุทธศาสนาบรรจบสองพันห้าร้อยปี
โดยเมื่อวันที่ 18 พฤศจิกายน พ.ศ. 2543 ได้อัญเชิญมาประดิษฐานเคียงเบื้องขวาของหลวงพ่อสวนกุหลาบ ณ หอพระหน้าโรงเรียน จนถึงปัจจุบัน
สัญลักษณ์ประจำโรงเรียน > พระกริ่งปัญจพร

พระกริ่งปัญจพรนี้ มีชนวนเก่ามาแต่สมัย สมเด็จพระอริยวงศาคตญาณ สมเด็จพระสังฆราช (แพ ติสฺสเทโว) เจ้าคุณสนธิ์ เจ้าคุณศรีประหยัด ชนวนพระชินราชอินโดจีน และโลหะอาถรรพณ์ รวมทั้งแผ่นพระยันต์ จากเกจิอาจารย์อีกหลายรูป โดยประกอบพิธีปลุกเสก ที่พระอุโบสถ วัดพระยาทำวรวิหาร กรุงเทพมหานคร พระกริ่งปัญจพรองค์นี้ ประสิทธิ์และทวีรัตน์ สุขโชติ อดีตอาจารย์ของโรงเรียน เป็นผู้อุปการะมอบให้แก่ทางโรงเรียน เพื่ออัญเชิญมาประดิษฐาน ภายในหอพระบริเวณหน้าโรงเรียน เป็นสิริมงคลแก่บุคลากรของโรงเรียนสืบไป
สัญลักษณ์ประจำโรงเรียน > พระบรมราชานุสาวรีย์ รัชกาลที่ 5

เป็นพระบรมรูปประทับยืนเต็มพระองค์ ขนาดหนึ่งเท่าครึ่งของพระองค์จริง ฉลองพระองค์ชุดสากล พระหัตถ์ซ้ายถือธารพระกร พระหัตถ์ขวาถือพระมาลา ความสูง 267 เซนติเมตร น้ำหนักประมาณ 800-1,000 กิโลกรัม รมสีเนื้อมันปู หรือสีเม็ดมะขามสุก ประดิษฐานบนเวทีหน้าลานอเนกประสงค์ของโรงเรียนฯ ซึ่งเดิมทีเดียว โรงเรียนฯ มีเพียงพระบรมรูป พระบาทสมเด็จพระจุลจอมเกล้าเจ้าอยู่หัว ประดิษฐานบนเวทีหน้าลานเอนกประสงค์เท่านั้น
สัญลักษณ์ประจำโรงเรียน > เพลงประจำโรงเรียน

โรงเรียนสวนกุหลาบวิทยาลัย นนทบุรี ใช้เพลงประจำโรงเรียนสวนกุหลาบวิทยาลัย เป็นเพลงประจำโรงเรียน ร่วมกับโรงเรียนในเครือสวนกุหลาบวิทยาลัย ทั้ง 10 แห่ง โดยหม่อมราชวงศ์เลื่อน สิงหรา เป็นผู้ประพันธ์คำร้อง จากทำนองแขกต่อยหม้อ จังหวะสองชั้นและในวันที่ 30 มีนาคม พ.ศ. 2543 ซึ่งตรงกับวันสถาปนาโรงเรียน ครบรอบ 22 ปี นายสุโข วุฑฒิโชติ ผู้อำนวยการโรงเรียน ได้มีดำริในการจัดทำอัลบั้มเพลงของโรงเรียนขึ้น หนึ่งในจำนวนดังกล่าวนั้น คือเพลงมาร์ชสวนกุหลาบวิทยาลัยนนทบุรี ซึ่งแต่งขึ้นเพื่อเป็นเพลงมาร์ชประจำโรงเรียนด้วย
สัญลักษณ์ประจำโรงเรียน > สีประจำโรงเรียน

สีประจำโรงเรียน ชมพู - ฟ้า
สีชมพู เป็นสีประจำวันพระราชสมภพของพระบาทสมเด็จพระจุลจอมเกล้าเจ้าอยู่หัว ซึ่งตรงกับวันอังคาร ความหมายของสีชมพู คือ ความสุภาพอ่อนหวาน อ่อนโยน นอบน้อมเป็นสีแห่งความรัก ความเอื้อเฟื้อที่มีต่อบุลคลทั่วไป เป็นสีแห่งความเมตตา
สีฟ้า เป็นสีประจำนพระราชสมภพของสมเด็จพระศรีพัชรินทราบรมราชินีนาถ ซึ่งตรงกับวันศุกร์ ความหมายของสีฟ้า คือ ความเข้มแข็งอดทน ความกล้าหาญ ความเสียสละเป็นสีของท้องฟ้าที่มีอาณาเขตกว้างใหญ่ ไพศาลไม่มีที่สิ้นสุด เป็นสีแห่งจักรวาล
สีชมพู-ฟ้า จึงมีความหมายถึง องค์ผู้พระราชทานกำเนิดโรงเรียนสวนกุหลาบวิทยาลัย และพระบรมราชินีนาถ ทั้งยังหมายถึง เป็นแหล่งที่มีความรัก ความสามัคคี ของผู้ที่มีความดีงาม มีความนึกคิดที่สูงส่ง
สัญลักษณ์ประจำโรงเรียน > ต้นไม้ประจำโรงเรียน

ต้นกัลปพฤกษ์ ที่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงปลูก เมื่อวันที่ 13 สิงหาคม พ.ศ. 2525 ในโอกาสเสด็จฯ ทรงเปิดอาคารเรียน สธ 1 และ สธ 2
สถานที่ตั้ง อาคาร และ สถานที่ต่าง ๆ ภายในโรงเรียน > สถานที่ตั้ง

โรงเรียนสวนกุหลาบวิทยาลัย นนทบุรี ตั้งอยู่เลขที่ 51/4 หมู่ที่ 5 ตำบลปากเกร็ด อำเภอปากเกร็ด จังหวัดนนทบุรี ใกล้กับห้าแยกปากเกร็ด โดยมาตามถนนติวานนท์ ทางที่มุ่งหน้าไปยังจังหวัดปทุมธานี ประมาณ 1 กิโลเมตร หรือหากมาจากสี่แยกสวนสมเด็จฯ ให้มาตามถนนติวานนท์ ทางที่มุ่งหน้าไปอำเภอปากเกร็ด ประมาณ 5 กิโลเมตร สามารถเดินทางโดยรถโดยสารประจำทางร่วมบริการ ของ ขสมก สาย 33 และ 90
สถานที่ตั้ง อาคาร และ สถานที่ต่าง ๆ ภายในโรงเรียน > อาคารเรียนในอดีต

อาคารทศวรรษ อัมพา แสนทวีสุข สร้างขึ้น เมื่อปี พ.ศ. 2530 บริเวณใกล้กับข้างอาคาร สธ ๒ เพื่อเป็นอาคารกิจกรรมลูกเสือ-เนตรนารี หันหน้าไปทางทิศตะวันตกเฉียงใต้ โดยชื่ออาคารนั้นตั้งขึ้นเพื่อเป็นอนุสรณ์แก่ นางอัมพา แสนทวีสุข อดีตผู้อำนวยการผู้ล่วงลับ ต่อมาได้เปลี่ยนเป็นอาคารกิจกรรมวงโยธวาธิตของโรงเรียน ที่มีสภาพทรุดโทรมมาก โรงเรียนจึงได้รื้อถอน เพื่อสร้างอาคารเรียนหลังใหม่ เมื่อปี พ.ศ. 2549
เรือนเกษตรกรรม ตั้งอยู่ใกล้บริเวณหน้าโรงเรียน ติดถนนรอบสนามฟุตบอล ติดกับอาคารทศวรรษ อัมพา แสนทวีสุข หันหน้าไปทางทิศตะวันตกเฉียงใต้ เคยเป็นเรือนปฏิบัติการ ห้องเรียน ห้องพักอาจารย์ ของ หมวดวิชาเกษตรกรรม กลุ่มสาระการเรียนรู้ การงานอาชีพ และเทคโนโลยี ที่มีสภาพทรุดโทรมมาก โรงเรียนจึงได้รื้อถอน เพื่อสร้างอาคารเรียนหลังใหม่ เมื่อปี พ.ศ. 2549
อาคารชั่วคราว สร้างขึ้นเมื่อปี พ.ศ. 2522 เดิมมีจำนวน 3 หลัง รวม 25 ห้องเรียน แต่ยังเหลือเป็นอาคารสุดท้าย ตั้งอยู่บริเวณระหว่างอาคาร สธ ๑ และ สธ ๓ เป็นอาคารโครงเหล็ก หลังคามุงกระเบื้องลอนคู่ ยึดลูกกรงเหล็กกั้นเป็นกำแพงด้านหน้าและหลัง กั้นห้องด้วยไม้อัด ซึ่งเรียกกันในหมู่ศิษย์เก่าว่า ห้องเรียนเล้าไก่ ที่มีสภาพทรุดโทรมมาก โรงเรียนจึงได้รื้อถอน เพื่อสร้างอาคาร สธ ๔ เมื่อปี พ.ศ. 2538
ลักษณะชุมชนโดยรอบโรงเรียน

ชุมชนที่อยู่ล้อมรอบโรงเรียนสวนกุหลาบวิทยาลัย นนทบุรี เป็นการผสมผสานระหว่างชุมชนพื้นบ้านดั้งเดิม ที่ประกอบอาชีพทำสวนเป็นหลัก และชุมชนใหม่ ในรูปแบบหมู่บ้านจัดสรร (เมืองทองธานี, บ้านสวนกุหลาบ) แวดล้อมไปด้วยอาคารบ้านเรือน สถานที่ราชการ (ศูนย์ราชการเฉลิมพระเกียรติ 80 พรรษาฯ, กระทรวงยุติธรรม, กระทรวงดิจิทัลเพื่อเศรษฐกิจและสังคม กระทรวงการต่างประเทศ สำนักงานตำรวจแห่งชาติ ฯลฯ) โรงพยาบาล (โรงพยาบาลชลประทาน, โรงพยาบาลปากเกร็ด, โรงพยาบาลมงกุฎวัฒนะ ฯลฯ) ธนาคาร โรงงานอุตสาหกรรม สถาบันการศึกษาต่าง ๆ ทั้งของรัฐบาล และเอกชน (โรงเรียนปากเกร็ด, โรงเรียนนวมินทราชินูทิศ หอวัง นนทบุรี, โรงเรียนชลประทานวิทยา, โรงเรียนชลประทานสงเคราะห์, ศูนย์เทคโนโลยีการศึกษาเพื่อคนตาบอด ฯลฯ) ห้างสรรพสินค้า (เซ็นทรัล พลาซา แจ้งวัฒนะ, โรงภาพยนตร์เมเจอร์ฮอลลีวูด แจ้งวัฒนะ) วัด (วัดชลประทานรังสฤษฎ์, วัดกู้) สถานที่ท่องเที่ยว (สวนสมเด็จพระศรีนครินทร์ นนทบุรี, เกาะเกร็ด ฯลฯ) สิ่งก่อสร้างสำคัญ (สะพานพระราม 4, อุโมงค์ปากเกร็ด) เป็นต้น
เกียรติยศของโรงเรียน

โรงเรียนสวนกุหลาบวิทยาลัย นนทบุรี ได้พัฒนาการจัดการศึกษา และการอำนวยประโยชน์ทางการศึกษา ให้แก่นักเรียนอย่างต่อเนื่อง จนทัดเทียมและนำหน้าสถานศึกษาอื่น ๆ โดยได้รับรางวัลต่าง ๆ เป็นจำนวนมาก เช่น รางวัลสถานศึกษาพระราชทาน ประจำปีการศึกษา 2532 และ ปีการศึกษา 2544, รางวัลโรงเรียนมัธยมศึกษาขนาดใหญ่พิเศษดีเด่น ประจำปีการศึกษา 2532
นอกจากนี้ ยังได้รับรางวัลการจัดบรรยากาศห้องสมุดดีเด่น และรางวัลการใช้ห้องสมุดเพื่อการเรียนการสอนดีเด่น จากกรมสามัญศึกษา ประจำปีการศึกษา 2533, รางวัลโรงเรียนพัฒนาห้องสมุดดีเด่น จากกรมสามัญศึกษา ประจำปีการศึกษา 2534, รางวัลห้องสมุดโรงเรียนที่มีผลงานดีเด่น จากสมาคมห้องสมุดแห่งประเทศไทย ประจำปี พ.ศ. 2535, ห้องสมุดโรงเรียนได้รับการคัดเลือกให้เป็น ห้องสมุดเฉลิมพระเกียรติกาญจนาภิเษก ของกลุ่มโรงเรียนมัธยมศึกษาส่วนกลาง กลุ่มที่ 9 จากกรมสามัญศึกษา, เป็นห้องสมุดโรงเรียนระดับมัธยมศึกษา จากจำนวน 11 แห่ง ที่ได้รับการคัดเลือกจาก สถาบันองค์การสหพันธ์ห้องสมุดนานาชาติ ให้เป็นสถานที่ศึกษาดูงานของคณะบรรณารักษ์จากทั่วโลก ที่เข้าร่วมการประชุมบรรณารักษ์นานาชาติ เมื่อปี พ.ศ. 2542, โล่ประกาศเกียรติคุณ โรงเรียนมัธยมศึกษาส่วนกลางขนาดใหญ่พิเศษ ที่จัดกิจกรรมการอ่านเฉลิมพระเกียรติได้อย่างมีประสิทธิภาพ เมื่อปีการศึกษา 2542 เป็นต้น
เกียรติยศของโรงเรียน > เกียรติยศทางการศึกษา

โรงเรียนสวนกุหลาบวิทยาลัย นนทบุรี ได้จัดส่งนักเรียนที่มีความสามารถในด้านต่าง ๆ เข้าประกวดและแข่งขันในกิจกรรมที่หน่วยงานภายนอกจัดขึ้นมาโดยตลอด และประสบความสำเร็จมากมาย ทั้งในระดับอำเภอ ระดับจังหวัด ระดับประเทศ และระดับนานาชาติ มาเป็นลำดับ
โดยเริ่มสร้างชื่อเสียงมาตั้งแต่ได้รับรางวัลชนะเลิศ การแข่งขันตอบปัญหาจากสารานุกรมไทยสำหรับเยาวชน โดยพระราชประสงค์ในพระบาทสมเด็จพระเจ้าอยู่หัว รัชกาลที่ 9 เมื่อปี พ.ศ. 2524 ต่อมาในปี พ.ศ. 2526 ก็ได้รับรางวัลชนะเลิศ การแข่งขันตอบปัญหา ในรายการ 180 ไอคิว ทาง ททบ.5 และได้รับรางวัลชนะเลิศ การแข่งขันตอบปัญหา ในรายการ ธรรมะกับเยาวชน ทาง ช่อง 9 อ.ส.ม.ท. อีกด้วย ในปี พ.ศ. 2529 ได้รับรางวัลชนะเลิศ การแข่งขันตอบปัญหาทางวิทยาศาสตร์ ในรายการ เสาร์สโมสร ทาง ททบ.5 ต่อมา ในปี พ.ศ. 2530 ได้รับประทานเกียรติบัตร ในการตอบปัญหาธรรมะกับเยาวชน จาก สมเด็จพระสังฆราชเจ้า กรมหลวงวชิรญาณสังวร ณ พุทธมณฑล จังหวัดนครปฐม ในปีเดียวกันนั้น ยังได้รับรางวัลชนะเลิศ การแข่งขันตอบปัญหาภาษาอังกฤษ ในรายการ เชลล์ ควิซ ทางช่อง 9 และเป็นแชมป์ 9 สมัย จากการตอบปัญหาในรายการ เยาวชนคนเก่ง ทางช่อง 9 เช่นกัน
ในปี พ.ศ. 2531 ได้รับรางวัลชนะเลิศ เป็นการทัศนศึกษาที่ประเทศอังกฤษ จากรายการ เก่งจริงๆ ทาง ททบ.5 ในปีต่อมา (พ.ศ. 2532) ได้รับรางวัลรองชนะเลิศ การแข่งขันทักษะกระบวนการทางวิทยาศาสตร์ ในงานสัปดาห์วิทยาศาสตร์แห่งชาติ และในปี พ.ศ. 2534 ได้รับรางวัลชนะเลิศในการประกวด โครงการเยาวชนช้างเผือก ของเครือซิเมนต์ไทย ต่อมา ในปี พ.ศ. 2541 ได้รับรางวัลรองชนะเลิศ ในการแข่งขันตอบปัญหาทางวิทยาศาสตร์ ระดับมัธยมศึกษาตอนปลาย จากงานสัปดาห์วิทยาศาสตร์แห่งชาติ ในปีถัดมา ได้รับรางวัลชนะเลิศ การแข่งขันตอบปัญหาทางวิชาการ ระดับมัธยมศึกษาตอนปลาย ในงานวันเกษตรแห่งชาติ ประจำปี พ.ศ. 2542
ในระดับชาติ พ.ศ. 2543 นักเรียนของโรงเรียน สามารถสอบเข้ามหาวิทยาลัยได้เป็นลำดับที่ 1 ของคณะสหเวชศาสตร์ สาขากายภาพบำบัด และคณะรัฐศาสตร์ สาขารัฐประศาสนศาสตร์ ของจุฬาลงกรณ์มหาวิทยาลัย นอกจากนี้ ยังได้รับทุนการศึกษาของสำนักงานคณะกรรมการข้าราชการพลเรือน (ก.พ.) ไปศึกษาต่อในระดับปริญญาตรีถึงปริญญาเอก ที่ประเทศเยอรมนี และญี่ปุ่น และศึกษาในระดับปริญญาตรีถึงปริญญาโท ที่สาธารณรัฐประชาชนจีน อีกด้วย
ในระดับนานาชาติ นักเรียนของโรงเรียน ได้รับคัดเลือกเป็นผู้แทนประเทศไทย เข้าร่วมการแข่งขันฟิสิกส์โอลิมปิก ประจำปี พ.ศ. 2541 ที่ประเทศอิตาลี ได้รับรางวัลเหรียญทองแดง และการแข่งขันชีววิทยาโอลิมปิก ประจำปี พ.ศ. 2542 ซึ่งสามารถผ่านเข้าถึงรอบ 12 คนสุดท้าย
เกียรติยศของโรงเรียน > เกียรติยศทางการกีฬา

นักกีฬาของโรงเรียน ได้รับคัดเลือกเข้าแข่งขันในนามทีมชาติไทย ในหลายชนิดกีฬา เช่น วอลเลย์บอล, วอลเลย์บอลชายหาด (เอเชียนเกมส์ 1998 ประเทศไทย), เทควันโด (ซีเกมส์ 2003 ประเทศเวียดนาม), ฟันดาบ (ซีเกมส์ 2001 ประเทศมาเลเซีย) เป็นต้น
นอกจากนี้ ยังได้รับรางวัล จากการส่งทีมโรงเรียนเข้าแข่งขัน ในระดับอำเภอ จนถึงระดับประเทศ เช่น ฟุตบอล (รองชนะเลิศอันดับ 1 ฟุตบอลนักเรียนกรุงเทพมหานคร รุ่นอายุไม่เกิน 16 ปี), วอลเลย์บอล (ประเภทหญิง ชนะเลิศ กีฬานักเรียนกรุงเทพมหานคร พ.ศ. 2540 รุ่นอายุไม่เกิน 15 ปี), วอลเลย์บอลชายหาด (ประเภทหญิง ชนะเลิศ สิงห์ไทยแลนด์โอเพ่น ครั้งที่ 1 พ.ศ. 2544 จังหวัดขอนแก่น), กรีฑา (6 เหรียญทอง การแข่งขันกีฬานักเรียนนักศึกษาแห่งประเทศไทย ครั้งที่ 22 และ โล่รางวัลนักกรีฑาดีเด่น กีฬานักเรียนกรุงเทพมหานคร พ.ศ. 2542), ว่ายน้ำ (2 เหรียญทอง กีฬานักเรียนกรุงเทพมหานคร พ.ศ. 2543), แบดมินตัน (ชนะเลิศ กีฬานักเรียนจังหวัดนนทบุรี พ.ศ. 2543) เป็นต้น
เกียรติยศของโรงเรียน > เกียรติยศทางกิจกรรม

กิจกรรมเชียร์และแปรอักษร มีการตั้งชมรมขึ้นภายในโรงเรียน เพื่อเป็นผู้แทนโรงเรียนไปจัดกิจกรรมภายนอก มีผลงานสำคัญคือ ในพิธีเปิดงานวันเด็กแห่งชาติ พ.ศ. 2543 และ พิธีเปิดการแข่งขันกีฬานักเรียนจังหวัดนนทบุรี พ.ศ. 2542 นอกจากนี้ กิจกรรมวงโยธวาทิต ยังได้รับรางวัลเหรียญเงิน จากการแข่งขันวงโยธวาทิตแห่งประเทศไทย และรางวัลรองชนะเลิศอันดับ 1 (ประเภท ก) จากการประกวดวงโยธวาทิตนิสิตนักศึกษาแห่งประเทศไทย ในปี พ.ศ. 2544
กิจกรรมของโรงเรียน

โรงเรียนสวนกุหลาบวิทยาลัย นนทบุรี ได้จัดให้มีกิจกรรมภายในโรงเรียน ส่งผู้แทนนักเรียนออกไปร่วมกิจกรรมภายนอกโรงเรียน ทั้งกับโรงเรียนใกล้เคียง โรงเรียนในจังหวัดนนทบุรี และโรงเรียนในเครือสวนกุหลาบวิทยาลัย ทั้งนี้ เพื่อเป็นการฝึกฝนให้นักเรียนกล้าคิด กล้าแสดงออก มีความคิดสร้างสรรค์ สามารถแก้ไขสถานการณ์เฉพาะหน้าได้ดี ตลอดจนการใช้ชีวิตร่วมกับบุคคลที่มีความแตกต่างกันในสังคม
กิจกรรมของโรงเรียน > กิจกรรมภายในโรงเรียน

กิจกรรมชุมนุมเชียร์และแปรอักษรที่ ม.1 และ ม.2 ทุกคนต้องผ่านการเข้าร่วม และเป็นอีกหนึ่งวัฒนธรรมของนักเรียนสวนกุหลาบทุกแห่งต้องรู้จักและปฏิบัติ